วันก่อนนะพัทยารถติดหนักมากโดยเฉพาะถนนสุขุมวิท ก็อยากจะให้ทุกคนขับขี่ระมัดระวังกันนิดนึง คุณป้าจะขับรถไปซื้อกาแฟยังต้องชะงักเลี้ยวรถเข้าเอาท์เลทมอลล์พัทยา ที่อยู่ถนนสุขุมวิทแถวๆถนนเทพประสิทธิ์ ก็เพิ่งจะเคยเข้ามาครั้งแรกแหละ แต่ในใจคิดว่าห้างไหนๆก็ต้องมีร้านกาแฟบ้าง เดินไปเดินมาอยู่ชั้น 1 คนไม่เยอะ ส่วนมากเป็นคนจีนก็มาเจอ coffee world พอดี (ร้านอยู่ใกล้ๆกับ Lee) ดีใจอย่างแรงวิ่งตรงไปสั่งอเมริกาโนเย็น แต่สาขานี้ดูแปลกพิกลแบบว่าป้ายเป้ยอะไรก็ดูไม่ค่อยเรียบร้อยเท่าไหร่ หรือเพราะปกติห้างนี้คนไม่เยอะ ได้แก้วมาดูดปรื้ดรสชาติก็โอเคตามแบรนด์เมล็ดกาแฟ แต่คุณป้าชะงักกึกเจอกากกาแฟ สงสัยว่าหัวกรองกาแฟหนูจะเสียนะจ๊ะ ... หักคะแนนสาขานี้ไปละกัน 